paragraph_text: Julijanske su godine praktične za rad s efemeridama gdje je nepraktično navoditi dane. Na primjer, orbitalni period Plutona je 90.590 dana, no kako ljudi nisu navikli obračunavati duža vremenska razdoblja u danima, mnogo je prikladnije izraziti ovo razdoblje u julijanskim godinama, dakle kao "248 julijanskih godina". Intuitivno je jasno da je "julijanska godina" razdoblje koje je vrlo blisko stvarnom trajanju godine, a i razdoblje izraženo u julijanskim godinama lako se preračuna u dane.